user
(Uyahleka, ushaya izandla sakubabaza) He! He! He! Mina lo MaShezi,
sengingumama oyinkosikazi yekhansela! Bonke abafazi bale ndawo
sebengibingelela sengathi babona inkosikazi yenkosi. (Aphinde ashaye
izandla) Hhawu! Hamba mzabalazo!
(Emamatheka) We! Nina bafazi nijatshuliswa wubala ngempela. Nifana
ncimishi nezingane.
(Ebuka umyeni wakhe emehlweni) Ha! Ha! Ubani ongayeka ukujabula
esesimweni esifana nesami? Uthi wubala baba uqala ukuhola le mali
osuyihola? Angithi ngikhuluma nje usuyakhulekelwa wena.
(Ubuso bushintshe buhwaqabale) MaShezi! Lokho-ke yikho
okungihluphayo. Osibhincamakhasana bayasho ukuthi inkosi yendawo
uShandu, akeneme futhi bathi ukubeka kucace ukuthi mina sengicabanga
ukuthi sengiyinkosi. Eqinisweni angazi ukuthi inkosi ikhathazwa yini ngoba
ngakhethwa ngabantu. Angiyona inkosi, kodwa yimi olawula intuthuko
yalapha endaweni yakithi.
Amakhosi aphelelwe yisikhathi manje. Phela intando yeningi iphoqa ukuthi
abaholi mabakhethwe ngabantu. Inkosi yakhethwa nini-ke yona? Suka
lapha! Musa nje ukulokhu ucabangana nabantu abasatatazeliswa
ngukuchithwa yisikhathi.
Kuzocaca maduze nje ngoba izinhlelo zentuthuko sezizoqala
kungekudala. Kufanele ngihlele imihlangano yomphakathi kodwa mina
ngeke ngilokhu ngiyotatazelela inkosi ngicelana nelungelo lokubiza
imihlangano. Angithi yona ifuna ukubikelwa, incengwe ngisho noma
umuntu ezokwenza idina lodwa leli.

1. Isigameko sokulawula/sokuphatha umhlangano woxolo ngempumelelo
simveza njengomuntu onjani uMfundisi uMazongolo? Sekela impendulo
yakho ngephuzu ELILODWA.
assistant
OKUKODWA kwalokhu okulandelayo:
 Simveza njengomuntu oqotho nowethenjwa abantu, √ ngoba inkosi
yakhetha yena ukuthi afunde incwadi.√/
 Simveza njengomuntu onesibindi, ngoba wakwazi ukuhlanganisa
abantu akade bengaboni ngaso linye.
 Simveza njengomuntu oluthandayo uxolo ngoba wafika wenza
njengoba etsheliwe, wakwazi ukwenza ukuthi abantu baxolelane.
 Simveza njengomuntu okwaziyo ukuhlonipha isikhundla somunye
umuntu ngoba walalela ngesikhathi ethunywa yinkosi. 
 Simveza njengomuntu owuthandayo umphakathi wangakubo ngoba
wayengathandi ukuwubona udicilileka phansi ngenxa yempi. 
(Nokunye okunembayo okuyoshiwo umfundi)